ตลาดหุ้นบ่ายดัชนียังขึ้นต่อ
หลังดัชนีภาคเช้าปิดในแดนบวกและเพิ่มขึ้นถึง 10.27 จุด คาดบ่ายอาจเผชิญแรงขายทำกำไรเป็นระยะ
8 มี.ค. 2554

หลังดัชนีภาคเช้าปิดในแดนบวกและเพิ่มขึ้นถึง 10.27 จุด คาดบ่ายอาจเผชิญแรงขายทำกำไรเป็นระยะ
ตลาดหุ้นภาคบ่ายตลาดหุ้นเปิดมายังอยู่ในแดนบวกต่อ โดนดัชนียังเคลื่อนไหวในระดับ 1,013-1,015 จุด เทียบกับช่วงเช้าดัชนีปิดที่ 1,013.21 จุด 
นักวิเคราะห์ จากบล.ธนชาต ประเมินว่า แนวโน้มดัชนีหุ้นช่วงบ่ายน่าจะเผชิญกับแรงขายทำกำไรระยะสั้นบ้าง และอาจทำให้ดัชนีน่าจะมีการอ่อนตัวลงมา แต่ทั้งวันน่าจะทรงตัวอยู่ในแดนบวกได้ โดยเขยิบให้แนวต้านอยู่ที่ 1,020 จุด หลังจากขยับทะลุแถว 1,008 จุด ขึ้นมาได้ 
โดยส่วนใหญ่ดัชนีจะปรับขึ้นได้จากกลุ่มพลังงานที่ได้ประโยชน์จากทิศทางราคาพลังงานที่ทรงตัวอยู่ในระดับสูง ขณะที่กลุ่มแบงก์มีการเก็งกำไรผลการประชุมคณะกรรมการนโยบายการเงิน(กนง.)ที่คาดว่าจะปรับขึ้นดอกเบี้ยในวันพรุ่งนี้ และมีแนวโน้มจะปรับขึ้นดอกเบี้ยต่อเนื่องอย่างน้อยอีก 2 ครั้ง ณ ขณะนี้ตลาดคาดการณ์ไปแล้วว่าใน 1 มิ.ย.นี้ อัตราดอกเบี้ยนโยบายจะขึ้นมาอยู่ที่ 3% ในภาวะการณ์ดังกล่าวจะสนับสนุนผลประกอบการของหุ้นแบงก์
อย่างไรก็ตาม  บล.ดีบีเอส วิคเคอร์ส คาดว่า หากดัชนีแกว่งไม่ต่ำกว่า 990 ยังมีลุ้นไปต่อ เพราะตลาดยังมีความผันผวนตามปัจจัยภายนอก โดยเฉพาะเรื่องความขัดแย้งรุนแรงในลิเบีย, ตะวันออกกลาง และแอฟริกาเหนือ อย่างไรก็ตาม แต่ยังเป็นการขึ้นที่ไม่แข็งแกร่งเพราะมูลค่าการซื้อขายไม่มากและอ่อนไหวกับข่าวต่างๆ ค่อนข้างมาก 
ดังนั้นการลงทุนโดยเฉพาะการเล่นรอบสั้นต้องใช้ความระมัดระวังและความไว